Как доброволец в пожарната стана сериен подпалвач\nСнимка: Jay Heike\nПреди 30 години Дейвид предизвиква първия си пожар.\n"Просто хвърлих няколко кибритени клечки на земята. Палех ги и ги пусках наоколо. Изхабих половината кутия. Изчаках, докато огънят се разгори и после се отдалечих."\nСлед това Дейвид се отправя към пожарната, където работи като доброволец. Когато сирените се активират заради предизвикания от него пожар, той тръгва към мястото. Останалите от екипа пристигат минути по-късно.\n"Когато си тръгнах от мястото на пожара, той беше голям едва колкото кухненска маса. Но когато се върнах повторно, беше нараснал в пъти."\nЦял ден пожарникарите се борят срещу стихията. По-късно, когато работата приключва, капитанът слага ръка на рамото Дейвид с думите: "Ти се справи добре". Това е похвалата, от която винаги е имал нужда, но никога не е получил. И в този момент Дейвид решава, че ще направи всичко, за да се почувства отново значим и ценен.\nДълго време всички са обсебени от въпроса кой пали пожари умишлено. През февруари 2009-та година, буйната стихия унищожава огромни площи и убива 173 души. Заподозрян е 39-годишен мъж на име Брендън Сокалук. Той получава 17 години затвор за десет случая на умишлен палеж. Голяма част от населението напуска домовете си от страх, че пироманът няма да спре дотук и може те да са следващите жертви на пожара.\nАвстралия е дом на най-запалимите територии в света. Калифорнийските каньони, пълни с храсти, също предразполагат големи пожари, но не в същата степен. Горите в Австралия се състоят основно от евкалиптови дървета, които десетки хиляди години са разчитали именно на пожарите за разпространение и покълване на семената. Нещо повече – летливите масла, с които са пълни листата им, насърчават стихията. Разбира се, модерното общество полага много усилия в потушаването на стихиите, но това не променя екологията и природните закони. Летата все още са горещи и сухи. Това дава възможност на всеки, който иска да навреди, лесно да предизвика пожар и опустешение. А според статистиката - много хора на тази територия имат склонност към унищожение. Около 13 процента от всички горски пожари са човешко дело. Това обаче са доказаните случаи. Предполага се, че 50 процента от растителните пожари са умишлени. Изводите са извадени след проучване на 280 000 пожара в продължение на пет години.\nТака е изготвен и профилът на подпалвача. Това са обикновено мъже на средна възраст от 26 години. Обезпокоителен брой от тях са доброволци в пожарните служби. Голяма част от тях са отхвърлени от близките и семействата си и живеят с депресия и психични заболявания. Дейвид също отговаря на това описание.\nДнес той е на 40 години, младолик с пясъчна коса и детска усмивка. Живее с майка си. Причината е, че и двамата имат нужда от компания. Къщата му е пълна със семейни портрети и порцеланови дрънкулки. Когато говори за детството си, той разказва щастливи спомени с любящите си родители и сестри. Но когато става на 12, всичко се променя.\n"Бях изнасилен от моя най-добър приятел!" Това се случва по време на приятелска разходка на плажа. Дейвид не споделя за случилото се с никого. Затваря се в спалнята си, мисли за отмъщение и гледа телевизия. Майка му усеща, че има промяна и неколкократно се опитва да говори, но той я отхвърля. Сексуалното насилие провокира чувство за нищожност и безполезност, а пожарникарската работа най-накрая му дава смисъл и цел.\n"Най-накрая усетих принадлежност и място, където има смисъл от мен!"\nПодобно на много от пожарникарите, любимата част от работата му е да гаси пожари. В един от дните, когато в пожарната станция е спокойно, капитанът насочва вниманието на екипа към една от зоните за превантивно изгаряне. Дейвид се замисля какво ли би станало, ако отиде там преди всички. Тези райони ще бъдат опожарени така или иначе и затова да ги запали сам не би навредило на никого.\nВ началото мотивацията на Дейвид е просто работа, която иска да осигури на себе си и на екипа и, разбира се, похвалата, която ще получи за успешно изпълнената мисия. След като очакванията му след първия умишлено предизвикан пожар се оправдават, няколко седмици по-късно, той планира втората си "мисия". Скоро това става навик и Дейвид започва да пали пожар всеки път, когато има лош ден. Вече го води не чувството за принадлежност, а това за надмощие и сила.\n"Най-лошото време беше зимата. Не успявах да предизвикам пожари и това ме мотивираше да наваксвам, когато настъпи пролетта. Бързах да запаля колкото може повече огън, защото знаех, че през зимата няма да имам това удоволствие."\nДълго време той успява да предизвиква пожари, без това да коства човешки жертви. Няколко дни преди 18-тия рожден на Дейвид човек от екипа разпознава колата на майка му до един от пожарите и сигнализира на капитана. Но да бъде заловен и разкрит, за Дейвид не е най-лошата новина. Той страда, защото повече няма да бъде член на пожарникарската служба. Осъждат го на 250 часа общественополезен труд и една година задължително психологическо консултиране.\n"Радвам се, че ме хванаха. Бях тръгнал по разрушителен път. Не знам до къде можех да стигна и какво би се случило!". Пожарите на Дейвид не са отнели ничие имущество или живот.\n"Не съжалявам за това, което направих, защото то ми даде възможност да се излекувам. Искам хората да разберат, че палежите често не са злонамерени, а зов за помощ. Трябва да стигнем до подпалвачите преди да са станали такива. Хората, които преживяват травма, чувстват, че не могат да говорят с никого. Но ако техните приятели и семейства се постараят, психичното заболяване може да бъде диагностицирано по-бързо."\nИсторията на Дейвид ни помага да разберем нещо повече от мотивите на подпалвачите. Обществото трябва да си даде сметка колко е разпространено страданието и психичните аномалии.\n"Мисля, че травмите са доста често срещани. Мисля, че затова има толкова много пожари."\n"When they see us": Историята на "Петимата от Сентръл Парк" 15 юли 2019 Previous\nНародни рецепти за красота, на които не бива да се доверяваме 29 юни 2020 Next


Цветанов и синдикатите в МВР подписаха колективен трудов договор - 24chasa.bg\nЦветанов и синдикатите в МВР подписаха колективен трудов договор\n04.03.2013 22:24; 24 часа онлайн\nВътрешният министър в оставка Цветан Цветанов и представителите на синдикалните организации в МВР подписаха колективен трудов договор за служителите, работещи по трудово правоотношение, съобщи пресцентърът на ведомството.\nДокументът стана факт благодарение на постигнатото съгласувано компромисно решение и конструктивен диалог между ръководството на МВР и представителите на синдикалните организации в МВР.\n„С подписването на колективния трудов договор днес се постигна най-важното - спокойствие за служителите, които работят в МВР по трудово правоотношение", заяви министър Цветанов. Той благодари на участниците в срещата и посочи, че този документ е още едно доказателство за осъществения и работещ социален диалог между ръководството на МВР и синдикалните организации.\nВслушването в конкретните аргументи и намирането на компромисни решения са част от механизмите за постигането на общата цел - провеждането на социална политика в интерес на служителите на МВР.\nВътрешният министър добави, че са предприети съгласувателни действия с Министерството на труда и социалната политика, за да може служителите на МВР, които работят на смени, да получат левовата равностойност на полагащите им се ваучери за храна за изминалата 2012 г. Той направи и кратка равносметка на постигнатото, въпреки трудните икономически условия - увеличение с 90 лева на порциона на служителите; осигурени 200 млн. лв. за обновяване на автопарка на ГДПБЗН, реновиране и доизграждане на част от сградите на ГД „Национална полиция", ГДБОП, общежитието към Академията на МВР, районни полицейски управления в София и в страната, полицейски участъци.\nЦветан Цветанов обясни, че са потърсени и допълнителни финансови ресурси като добавена стойност към бюджета на ведомството. Той уточни, че са одобрени проекти на стойност 10 милиона лева по националния доверителен екофонд и с тях ще се санират сградите на Академията на МВР и ОДМВР-В.Търново. Подадени са и проектни предложения по Програма за трансгранично сътрудничество с Гърция за цялостно обновяване на автомобилния парк и сградния фонд на ОДМВР-Благоевград и районните полицейски управления на територията на дирекцията.\nНа подписването присъстваха зам.-министър Димитър Георгиев и директорите на дирекции „Планиране и управление на бюджета" и „Правно-нормативна дейност".


Изложба по повод 100 години от смъртта на митрополит Кирил е открита във Видин - Видин онлайн\nИзложба по повод 100 години от смъртта на митрополит Кирил е открита във Видин\nСряда, 21 Май 2014 16:03\nИзложба по повод 100 години от смъртта на митрополит Кирил е открита в сградата на Държавен архив – Видин, предаде репортер на Радио “Фокус”- Видин. Митрополит Кирил присъства в църковния, обшествен и културен живот на Видин в продължение на почти 30-годишен период. “Това е период, богат на събития, тъй като е прокетиран на основата на църковно-националните борби на народа ни, Освободителната война и иизграждането на възстановената българска църква и държава”, каза Мария Новакова, главен експерт в Държавен архив – Видин. В няколко витрини са експонирани документалните следи от връзката митрополит Кирил с Видин и Видинска епархия, оказала се изключително здрава, въпреки злощастното си начало през 1863 година, когато клеветите на гръцкия владика Пайсии го изпращат на заточение. “Възрожденската преса отразява случката във Видин с нескрита симпатия към младия духовник. През 1870 година Кирил прави още едно посещение във Видин, където митрополит Антим го ръкополага в архимандритски чин”, разказа Мария Новакова. Епископ Кирил остава във Видин до 1874 година, след което се отправя за Скопие, където е екзархийски митрополит. Неговия престой във Видин се оценява от историографа Димитър Цуклев, като изключително ползотворен за Просвещението. Под неговото ръководство на учебното дело се дава сериозен тласък. В града се открило трикласно, а в по-големите селища на епархията първоначално училище. Създава се и видинското ученическо дружество “Надежда”. В изложбата място са намерили и документалните грижи на епископ Кирил за образованието. „През 1889 година Светия синод отново го изпраща да управлява във Видинска епархия след смъртта на Антим, а скоро след това е избран за Видински митрополит, какъвто остава и до смъртта си”, допълни Мария Новакова.\nсмъртта на митрополит Кирил\nИзложба на декоративни птици се подготвя във Видин\nИзложба на тема “Културно-просветните дружества във Видинско в края на 19 и началото на 20 век – извор на будителство и родолюбие” бе открита във Видин\nВидинчани се включват с доброволни вноски за построяването на паметника на връх Шипка\nИзложба с детски рисунки ще бъде подредена във видинския храм „Свети великомъченик Димитър”\nСвещи в памет на Пламен Горано\nДвата инициативни комитета изказваме съболезнования на близките и роднините на Пламен Горанов от Варна. Това каза за Ра... виж още\nВидинските земеделски производ\nВидинските земеделски производители ще се включат в протестите, които се организират от Националната асоциация на зърноп... виж още\nРайонната здравноосигурителна каса във Видин изплати още 110 694лв. за лечението на здравноосигурени лица по клинични пъ... виж още\nНайчо Цанов: Винаги съм се кан\n26 години Найчо Цанов е лидер на Радикалдемократическата партия, 24 години е народен представител, председател е на 18-т... виж още\nДетска градина №9 “Арабела” в\nДетска градина №9 “Арабела” в град Видин ще отбележи Денят на християнското семейство. Това каза за Радио “Фокус”- Види... виж още


Нова цифрова камера Leica M10\nКомпанията Leica пусна нова цифрова камера - Leica M10. Новостта е по-малка от цифровите предшественици и по-скоро от аналозите на нейните аналози. Дълбочината на горния панел на камерата е само 33,75 мм, което е с 4 мм по-тънка от Leica M (Тип 240). Това означава, че в момента M10 е най-тънкият цифров фотоапарат в линията на Leica M.\nKodak Ektra - мощен смартфон за фотографи\nКомпанията Kodak обяви нов смартфон, наречен Ektra , предназначен специално за фотографи. Функциите й за обработка на изображения и възможностите за редактиране ще задоволят нуждите на много ентусиасти.\nИталианската компания PrismaLuceLab, специализирана в астрофотографията, пусна подобрена версия на фотоапарата Nikon D5500 SLR. Моделът, наречен D5500a Cooled, е оборудван със специална охладителна система, която е монтирана на задния панел, за да охлади сензора, като по този начин намали нивото на шума при фотографиране с продължителен експонат.\nФилмът се завръща: Kodak възобновява производството на Ektachrome\nНовите тенденции изискват освобождаването на стар фотографски филм.\nИзглежда, че новата SLR камера с пълна рамка на Sony с монтиране на A-Mount ще удари фотографите с потенциал за снимане при трудни условия на осветление. По-долу има 2-минутно видео, показващо представянето на Sony A99 II в ISO до 25 600 бройки в стая, осветена само с две свещи.\nНай-популярните сензори + обектив в потребителска среда в интернет\nСпециалистите на сайта Explorecams пуснаха infographics, които показаха най-често използваните камери и лещи. Те събраха и анализираха данните от 11,999,290 снимки, публикувани през 2016 г. на различни уебсайтове, включително Flickr, 500px и Pixabay.


Часът на Земята 2020 ще бъде отбелязан онлайн - Габровски новини\nWWF призовава хората да отбележат днес – 28 март, Часа на Земята 2020 от домовете си, като заедно с милиони съмишленици по света символично изключат светлините между 20.30 и 21.30 часа.\nТази година Часът на Земята ще се проведе при максимални мерки за сигурност. Във връзка с въведеното извънредно положение, 13-ото поредно издание на най-мащабната глобална инициатива за опазване на природата за първи път в историята ще протече изцяло в онлайн пространството, съобщи международната природозащитна организация.\nЧасът на Земята 2020 ще бъде съпътстван от редица дигитални инициативи. Кулминацията ще бъде в 20.30 ч. С изключването на светлините започва и международният LIVE концерт „Глас за планетата“. Участие в него ще вземат изпълнители от различни краища на света, които ще покажат, че независимо от тежката ситуация днес, все пак можем да бъдем заедно в името на природата.\nОснована през 1961 г., WWF е една от най-големите международни природозащитни организации, която работи в близо 100 държави.


Бизнес план. Цели, структура и съдържание | Реферат от 'Други - Страница 3\nТрябва да се отбележи размера им и срока за възвръщането на инвестициите. Много важна за всички участници е очакваната печалба, която трябва да се каже по периоди (например по години) размера на печалбата (например в хил лева или в проценти от печалбата).\nВ тази част от бизнес плана се препоръчва цената да се представи в оптимистичен вид или в мажорен тон. Цената трябва да вдъхва доверие, че ще донесе печалба. По място в структурата цената заема първо място, но се пише последна или се редактира чак след другите аспекти, за да може да се редактира и да отговори на изискванията и въпроси от други раздели.\nСлед резюмето следват основните раздели:\nI раздел: Пазар – той е критерият за бизнеса. Състои се от:\nмаркетингово проучване – което трябва да покаже на първо място демографски състав на потребителите или клиентите т.е.:пол, образование, доходи, бюджет на отделния потребител или семейство.\nМарктинговото проучване трябва да даде описание на съществуващия пазар по отношение на сходни продукти, цени, обеми на продажбата;\nОписание на конкурентите – често пъти в маркетинговите проучвания става въпрос за оригинална идея и се твърди че няма конкуренция - така написани неща често пъти само отблъскват реалистично настроените кредиториили инвеститори.\n2) тенденции в развитието на пазара – при това всички случаи се препоръчва да се разглеждат тенденциите както в световен мащаб (нарастване, насищане или обхват), така и в регионален или национален обхват. Тенденциите в развитието на пазара трябва да покажат на стартиращия бизнес дали няма да се появят на хоризонта нови играчи. Такова добро проучване имат Мтел за мрежовите клетъчни услуги и предвид че са предвидили новите играчи чрез агресивно навлизане на пазара и реклами са успели да са монополисти.\nII раздел: Производство –\nдетайлно представяне на продукта -характеристики, функции;


Спартак Москва закова цена на Попето, склонен е да го пусне - Футбол свят - Други - Gong.bg\nСпартак Москва закова цена на Попето, склонен е да го пусне Иван Опренов 07 май 2017, 18:28\nИвелин Попов източник: Gulliver/Getty Images Българският национал Ивелин Попов е на крачка от титлата в Русия с екипа на Спартак Москва. Но може би той няма да се радва дълго на трофея, защото е на път да бъде продаден още през лятото. Информацията е на изданието от Турция "Гюне Бакъш". Според медията, отборът от южната ни съседка Трабзонспор е подновил интереса си към нападателя и вече е сондирал възможността да го вземе за новия сезон. Московчани са обявили, че са склонни да се разделят с него, но само срещу съответната сума. Цената на българина е била закована на 5 млн. евро, защото той има договор с руския гранд за още две години. Трабзонспор искаше да вземе Попето още през януари и направи офанзива за подписа му. Тогава обаче самият играч не пожела трансфер, защото искаше да стане шампион със Спартак. Сега тази цел изглежда постигната и може да се стигне до продажбата му. Свързани материали\nТреньорът на Трабзонспор намекна за договор с Попето\nОще коментари Ивелин Попов Спартак Москва Трабзонспор Русия Други


.: OnLine Разкази :. 4etene,4etene online,anekdot,chetene online,ese,izvod,krasota,love,lubov,nadejda,neo4akwan kraj,on line pisatel,online pisatel,online razkaz,on-line roman,online разказ,online роман,pisatel,pogovorka,poslovica,povest,prikazka,razkaz,razvlechenie,rezvle4enie,roman,svobodno vreme,udovolstvie,zaklu4enie,анекдот,афоризми,душа,есе,заключение,идея,извод,красота,кратък разказ,лексикон,любов,мисли,муза,мъдрости,надежда,настроение,неочакван край,онлине разказ,онлине роман,писател,писателка,повест,поговорка,пословица,поука,приказка,приятелство,радост,развлечение,разказ,разкази,размисъл,роман,свободно време,смисъл,спомен,статия,удоволствие,цитати,четене\non-line Р а з к а з и on-line\nМалко облаче закрива слънцето за миг, лек полъх развява част от косата й, тя оставя чашата с кафе на масата, обръща се и тръгва. Поглежда към съседната маса, с леко и обработено движение сменя пепелника с фасове с чист и продължава към бара. Походката й е спокойна и непринудена.\nЕдинственото което той вижда в този момент е дългата опашка на косата и походката й. С всяка крачка тя се отдалечава с таблата с празни чаши.\n- Сметката, ако обичате.\nУсещам полъха на вятъра, носи ми свежест и нещо приятно. Слънцето се е показало и ме гледа сънено. Небето е бистро. Вървя и си мисля за изречението, което прочетох в едно такси. Гласеше следното – Внимавай за какво мечтаеш, защото може да се сбъдне.\nСлизам от метрото и отивам към спирката на трамвая. Ходя с нормално темпо и ръцете ми се движат някак странно. С новата чанта съм, и може би е за това. Както обикновено се сблъсквам с няколко други пешеходци, неизбежно е, хаосът е достигнал пиковия си час и сега всеки бърза. Предполагам имат причина. Аз бързам, защото\nСряда вечерта в сградата нямаше други хора, освен него и охраната. Времето през деня не достигаше, и както обикновено Ангел остана след работа да довърши отчетите за продажби. В коридора светлината беше слаба, открояваше се ивицата, идваща от леко открехнатата врата на кабинета му. Из офиса се носеше познатият мирис на документи, хартия и мастило от принтера. Беше сам на етажа. Наближаваше 22ч., за миг се замисли, че колкото и късно да се прибере няма да има никакво значение, за никой. Чувстваше се спокоен в часовете, когато довършваше сложните изчисления\n© Puf-Paf.com 2008\n4etene,4etene online,anekdot,chetene online,ese,izvod,krasota,love,lubov,nadejda,neo4akwan kraj,on line pisatel,online pisatel,online razkaz, on-line roman,online разказ,online роман,pisatel,pogovorka,poslovica,povest,prikazka,razkaz,razvlechenie,rezvle4enie,roman,svobodno vreme, udovolstvie,zaklu4enie,анекдот,афоризми,душа,есе,заключение,идея,извод,красота,кратък разказ,лексикон,любов,мисли,муза,мъдрости,надежда,настроение, неочакван край,онлине разказ,онлине роман,писател,писателка,повест,поговорка,пословица,поука,приказка,приятелство,радост,развлечение,разказ,разкази, размисъл,роман,свободно време,смисъл,спомен,статия,удоволствие,цитати,четене


Водолази изкараха един тон отпадъци от морето край Св. Анастасия - БратБг\nВодолази изкараха един тон отпадъци от морето край Св. Анастасия\nС близо тон отпадъци е по-чисто морето край Бургас от началото на седмицата. Заслугата за това е на водолазите от клуб „Приятели на морето“, които използваха уикенда, за да почистят дъното на остров Света Анастасия. 13 от приятелите на морето повече от 2 часа се гмуркаха край острова и вадиха отпадъците на повърхността. Екоакцията се провежда за втора поредна година със съдействието на управата на Света Анастасия. Инициативата бе приветствана и от директора на РИОСВ-Бургас инж. Тонка Атанасова, която лично наблюдава случващото се от брега.\nВодолазите не пропуснаха да подкрепят и актуалната в Бургас DMS кампания за болната от детска церебрална парализа Натали. Тя се нуждае от 14 000 лв., за да се подложи на операция в Полша и след това на рехабилитация в Украйна. Близките й не могат да си позволят лечението и призовават всички да изпратят своя SMS на 17 777 с текст DMS NATALI.\n„Камчия“ встречает 50-ю юбилейную Национальную олимпиаду по химии и охране окружающей среды\nФинландия Португалия украина Международен фолклорен фестивал "Варненско лято" развитие пляж курорты Международный туризм визи Wizz Air Китай Каталония Казахстан Русия туристи ДТ "Стоян Бъчваров" Бургас Наука и образование туристически обекти, акция


Озеленяване на двор. Монтаж на поливна система и зелен паркинг\nПълна реконструкция на съществуваща градина\nПроект за нова градина\nМонтиране на поливна система\nИзграждане на зелени паркинги\nЗасаждане на декоративна растителност и тревна смеска\nТака изглеждаше градината преди да започнем работа.\nПроцесът на работа…\nВече поливаме с новата поливна система, тревата никне…\nГотова градина и паркиране. Завършено озеленяване на двор\nОзеленяване на двор с дъх на божури….\nПредставяме ви наш проект за озеленяване на двор, завършен през сезон 2015 година. Обекта се намира в района на гр. Божурище и беше озеленен, но собствениците искаха значително да се подобри. Задачата ни беше да изготвим проект за нова визия на съществуващата градина.\nЕтапи на изграждане и озеленяване:\nПроектиране – проект за поливна система, идеен проект за озеленяване на двор, проект за зелен паркинг. Изготвяне на скици и чертежи и съгласуване с клиентите.\nПодготовка – прокопаване на канали за автоматизирана, поливна система и монтиране на тръби и специализирани елементи. Нивелиране на терена, насипване на трошена фракция и валиране. След изграждане на подходяща основа за зелен паркинг, заравняване се с пясък и се нареждат с немска прецизност пластмасовите елементи за зелен паркинг. На края се внася и подходяща почва, заравнява се и се засаждат подходящи тревно семе и декоративна растителност.\nАвтоматизирана поливна система – монтаж и програмиране на поливната система, съгласно метеорологичните и почвените условия. Монтаж на капково напояване. Работим с части на Hunter, RaindBird и други. Монтаж на най- различни сензори, Smart функции и контрол от дистанция.\nЛюбимите ни обекти за поддържане са тези, които сами сме изградили. Този двор до ден днешен се поддържа от нашите градинари.\nСнимки на поддържаната от нас градина през годините до ден днешен.


skif.bg - С книга и филм - „Спотлайт” на Том Маккарти (ревю)\nИма много проблеми в религията. Никой не би могъл да могъл да го отрече, независимо дали вярва в божественото, свърхестественото, спиритуалното и т.н. Дори може да се стигне дотам, че религията да бъде обявена за стояща в основата на най-непоправимите конфликти в историята на човечеството. Религията е представлявана от църквата – една институция, отдавна покварена в своята сърцевина и не подлежаща на спасение, но с прекалено дълбоки корени и удобно с оглед историята й оправдание за тайнственост и мистерия.\nИменно около тази проблематика се върти филмът „Спотлайт”. Несвързаната с големите холивудски студия лента на Том Маккарти е един от претендентите за най-добър филм на тазгодишните награди „Оскар”. Режисьорът достига максимално близко до документалистиката – поне доколкото е възможно да го направиш с художествено произведение.\nСюжетът е фокусиран върху група смели журналисти от „Бостън Глоуб”, които се изправят срещу католическата църква в опит да разобличат поредица ужасяващи събития от втората половина на ХХ век и модел на поведение, станал запазена мярка за преподобните последователи на римокатолическия канон.\nСилната игра на актьори като Марк Ръфало, Майкъл Кийтън, Рейчъл Макадамс, Джон Слатъри, Лийв Шрайбър и Стенли Тучи ни помага да се върнем с назад във времето и да си припомним една история, останала в сянката на трагедията 9/11. Това е история, започнала много отдавна, история, която продължава и днес.\n„Спотлайт” е един от най-добрите филми, излезли през 2015 г. Водещ е сюжетът, никой от актьорите не привлича към себе си светлината на прожекторите, което подпомага за въздействитето на разказа за случилото се. Филмът е едновременно силна критика върху всеизвестния проблем с насилието над деца в римокатолическата църква и нагледен пример за това какво означава разследваща журналистика. Ще бъде напълно заслужено, ако екипът се събере на сцената на наградите на Американската филмова академия, за да получи признание за своя труд.


Инвестиции, акции, злато... - Page 3 - Разни - Българското Кеч Общество\nАз ти разбирам какво искаш да кажеш, но точно с тази логика сума ти шарани от тези, които Радокс описваше във Фейсбук групата си профукват спестяванията в някакви глупости "пазарувайки".\nДаваш пример с 10 000 долара. Да вземем Apple или Microsoft като масово възприети за много стабилни акции преди точно 5 години. При едните сега щеше да си на ~56 000$, при другите на ~43 000$. Стига ли за пенсия и светли бъднини? Не, но не е никак лошо, нали? И рискът е къде-къде по-овладян от това да гониш михаля. Не всеки ден става тая работа с огромния балон, затова и звуча предпазлив в мненията си. Пичът, за който говориш от Реддит, от 50 000$ при последния си ъпдейт беше на 49 милиона долара, не 5. Безспорно велика печалба, ама за всеки като него има по 10 милиона примера на изгорели рибоци.\nВ пенитата има хляб и потенциал само доколкото рисърчваш здраво и удариш кьоравото.\nLoop, я дай мнение по следния казус. На мен целта ми е в дългосрочни инвестиции, хоризонт поне 10 години, даже 15, като всеки месец вкарвам 500 лева. Нямам никакво намерение да ИБА ТЕЗ УОЛСТРИЙТЕРИ и да купя и да продам след 2 седмици за яката печалба дадена акция. Засега не мисля да продавам нищо от това което имам и да си го държа като коз срещу инфлацията с надеждата да растат плавно с по 5-6% на година.\nЗа момента, понеже ме мързи да чета и мисля, купувам само големи, доказани компании, които мисля, че няма шанс ВСИЧКИТЕ да фалират едновременно. Имам акции горе-долу по равно разпределени в 20 компании, като акциите ми са доста консервативни от типа на Apple, Microsoft, Tesla, Amazon, Facebook, Alphabet, Netflix, Paypal Walmart и т.н. Не обичам да експериментирам и да взимам акции на еднодневки или компании, които "се очаква яко да се развият следващите 5-6 месеца" като например Zoom и тем подобни.\nТа смяташ ли, че е оптимална тази "стратегия" като пак казвам, че не искам яка бърза печалба, а леко и плавно покачване на инвестицията ми с времето?\nНе бих казал, че я смятам за оптимална и ще се постарая да напиша аргументи:\n- Да, няма всички да фалират, но като гледам правиш една често срещана работа - да се напъхаш почти изцяло в един сектор, в случая IT. За 15 години всичко се случва, може и цялата икономика на "Силициевата долина" да замине.\n- 20 компании за мен е твърде голямо портфолио. Не можеш да ги следиш достатъчно вглъбено, а и като цяло май по-популярна практика е да ги ограничиш докъм 10.\n- За дългосрочно инвестиране аз бих играл в ETF-и, но там да каже @hacky, че той поде темата. Но като цяло сигурно си чел за златното правило там - 7-8% печалби, поне на теория.\n- Това е изцяло лично мое мнение, очевидно несподелено от англоговорящите експерти, и е субективно, но аз за дългосрочни инвестиции не бих се фокусирал над само една държава.\nНякои от акциите ги одобрявам, но другите...\n- Да вземем например Фейсбук - непрекъснати скандали като това с Cambridge Analytica, силно мразено ръководство, навлизане в политиката по опасен начин, все повече осведомени хора, които не искат да бъдат mine-вани личните им данни, доказано провалена вече "голяма социална мрежа", т.е имаме прецедент за разгром (MySpace) и т.н.\n- Към Alphabet имам сходни виждания - бизнес модел, който се основава на масираното тракване и обработване на личните данни на милиарди хора. Въпрос на време е да се появи по privacy-friendly алтернатива, Google да бъде ударен откъм ПР и т.н. Доказано е, че 99% от проектите им извън търсачката и YouTube (което оригинално не е тяхно творение) са пълен провал.\n- Tesla - да, Илън е харизматичен и харесван и има невероятното умение да води масите, но до кога? Почти няма голям анализатор, който да не твърди, че Тесла в момента е надценена. Тепърва и ще нахлуват още играчи на техния пазар като Nio. А да не говоря и че Apple се пъне в посока електрически коли. Това с Епъл са слухове от години, наскоро имаха преговори с Хюндай... абе въпрос на време е според мен. Иначе в краткосрочен план може и да се надуе още акцията на Тесла, заради решението в САЩ цялата администрация да мине на електрически коли.\n- PayPal - достигнат стъклен таван. Не виждам накъде може да се разраства този бизнес, единствено може да губи от новото поколение играчи като Револют и подобните финтех-ки.\n- Netflix - да, номер 1 за момента в бизнеса със стрийминга, но огромни играчи влизат на пазара тепърва. За мен хегемонията на Нетфликс е меко казано застрашена.\nА за тези, които одобрявам, айде да напиша и там 2-3 думи:\n- Apple - рекордни печалби почти всяко тримесечие, повече кеш отколкото може да бъде изхарчен, огромен ръст в сектора с услугите, тепърва потенциал за растеж в тях, фанатични фенове (над 1 милиард активни айфони, заеби...), престиж, качество, перфектно политическо позициониране с инициативите за подкрепа над малцинствата и НЕхетеросексуалните (няма значение вие и аз какво мислим - Америка мисли като Епъл) и т.н. Просто не виждам как ще се сгромоляса.\n- Microsoft и Amazon - на едно ги слагам, защото за мен основният им бизнес тепърва ще става cloud-ът. Видяхме покрай цензурата и спирането на Parler как Амазон може да овладее практически целия англоезичен интернет (което не е хубаво, ама е друга тема) - конкуренция няма (освен Майкрософт и китайския Алибаба) - там е бъдещето, мисля, че много милиарди има тепърва да източат. Дори няма да споменавам договорите с мега поръчката на Пентагона, пълното навлизане на Амазон в ежедневието на американеца и още куп неща, които ще носят само добро на двете компании. Майкрософт някак успя и да избяга от имиджа на злия монополист покрай ранните версии на Windows.\nТова е, с две думи аз бих намалил общия брой позиции, бих се впуснал в някой и друг сектор освен ИТ (например биохимия, зелена енергия, здраве) и бих проучил ETF-ите и азиатски акции (дали японски, китайски или корейски вече малко зависи и от политическите ти виждания).\nЕ аз далеч не искам всички да са ми в един сектор. Имам и доста други, просто за тези се сетих. Имам и Nike, Walmart, Alibaba, AMD, Visa, Mastercard и т.н. Мисля да вкарам по някой лев, докато направя 30 компании и после вече да почна да повтарям само тези, които ми се струват по перспективни от 30-те.\nЦялото фиаско вчера , ясно беше , че да ограничат донякъде загубите. Днес не са забранили да се купува , но има лимит от 2 до 5 акции в повечето сайтове\nСмешни са, да, пак ще поемат хурката, но по-бавно.\nТук обаче не съм съгласен с теб, може би защото съм фен на Мъск, но тези "анализатори" и медиите като цяло, го хранят от години наред. Преди година и половина го съсипаха, преди тесла да избухне, май беше около 100$ акцията, но какво ли не казаха за него, много им е неудобен поради неизвестни за мен причини.\nКолкото до Нио, там да, има хляб в тях, предполагам битката за европейския пазар ще е ожесточена между нио и тесла, но в щатите, освен ако Байдън не ги подпре, едва ли ще се развият толкова. Колите на тесла, специално модел S и SUV-то им, X, са абсолютни "бюджетни" суперкули. За малко над сто хиляди долара може да си вземеш наистина удивителни работи.\nЕдинственият минус, освен това, че не чуваш двигателя, въпреки че съм се возил в тесла и това не прави чак такова впечатление, са батериите. Издържат средно по 3-6 часа и зареждането е малко досадно, особено ако си на дълъг път и трябва да спираш 3-4 пъти за по 30-40 минути за да зареждаш.\n@Radox Това, което се опитваш да направиш реално се покрива от ETF-те и ти реално искаш да правиш стратегия, която се залага там. Разгледай за тях, те са доста вече, най-известния от тях, естествено няма как да не си го чувал S&P500 следи примерно 500 от компаниите, като даже ще поправя @Loop средния годишен ръст е 10-15 процента, мисля, че дългосрочно няма по-добро място. Отделно има индекси, които са насочени в определена сфера, примерно за IT, други за зелена енергия и така на татъка, ако не си чел, ще намериш много по темата, ще дам все пак линк към блога на един приятел, който има 1-2 статии по темата: https://angelovdimitar.com/category/инвестиции/etf/\nаз лично започнах още при превода на заплата да си отделям определена сума и да я вкарвам там, като за сега купувам 3 различни индекси.\nКато се купуват индекси внимавайте, като страна членка на EU, нямаме право да купуваме различни индекси от тези, които са ucits, въпреки, че някой посредници като etoro продават и други, но това е друга тема.\nИначе Радокс за дългосрични инвестиции също мжое да се търсят компании с големи девиденти, ако слагаш по големи суми, както и разгледай и не само тези световно известните компании, дългосрочни добри инвестиции се водят също компаниите произвеждащи тютюневи изделия, тези свързани с енергетина и т.н., които медийно не са толкова известни, но хората, които се занимават с инвестиции ги знаят.\n@LoopАз не съм много съгласен за харизмата на Мъск, реално много го хвалят единствено, по-младите, но той точно си е имал проблеми с всяка компания, която се е пробвал да развива и никой не е харесвал идеите му, които в крайна сметка се налагат и излизат успешни и печеливши, В случая обаче с Тесла, наистина в момента конкуренцията му е много малка и след няколко години нещата няма да са така розови за акциите им, това ми е скромното мнение, но за малък период от време мисля, че е добре.\nА какво ползвате като платформа, аз съм в Interactive Brokers основно, като имам малко в револют, които ми седят да играят за краткосрочни инвестии, да ги наречем хазартни и ми стоят там за игра.\nEdited January 29, 2021 by hacky\nДано най-вече тия нещастници от RobinhooD с българският CEO гъзолизец Владимир Тенев да им ебат путката майчина.\nУЖ демокрация, уж може да търгуваш свободно. ДА АМА НЕ. Ми не ще ви лимитираме.\nТЕСЛА са добре засега заради неособено добрата конкуренция. То даже сега едвам едвам кретат като финансови показатели, пък какво остава като големите доказани производители на автомоболи станат и те конкуренти.\nНе случайно декември се говороше, че Тесла може да "погълне" Даймлер Мерцедес. Тогава Тесла щяха да се бетонират и нямаха мърдане.\nДаже и VAG да бяха погълнали беше добър вариант за тях.\nНякои има ли достъп до сървъра на wallstreetbets в Дискорд, че са стигнали лимита от 500К хахаха.\nEdited January 29, 2021 by BAITO6O\n12 hours ago, hacky said:\n@Radox Това, което се опитваш да направиш реално се покрива от ETF-те и ти реално искаш да правиш стратегия, която се залага там.\nОт доста време слушам за тях, но не мога да разбера как можеш да "влезеш" в такъв фонд?\n3 minutes ago, Radox said:\nВ коя платформа инвестираш?\n21 minutes ago, hacky said:\nТам не се предлагат, иначе се купуват като нормални акции, даже си плащат и дивидента, ти не беше ли против револют?\nАко си там наистина внимавай, че много хора с по-големи суми там са се оплаквали от блокирани акаунти и лош съпорт.\nИ аз напълно се присъединявам към казаното от Хаки и съвета му да не се правят големи инвестиции в Револют. И аз ползвам Interactive Brokers за по-сериозните инвестиции и Револют за "игра". В Револют повече от 1000 лв. в даден момент не бих вкарал каквото ще да става. Това си е един готин апп за пътуване и разцъкване на пазара с акции докато седиш в тоалетната, но нищо повече. Не ставайте поредният опарил се мъжката. Радокс, прегледай събреддита на Револют, дето всяко трето мнение е от някой изгорял. Да - някои правят и мизерии (бизнес с личен безплатен акаунт например) и заслужено ги режат, но има прекалено много пострадали, за да си кажеш, че всички са идиоти и не са спазили правилата. А някои и си описват детайлно ситуацията, дават скрийншоти и т.н., и обичайно положението не изглежда розово за Револют.\nДа знаете еторо не е към сериозните брокери, не се връзвайте на рекламите.\nИначе е много важно ако някой начинаещ чете това преди да почне да чете таксите какво са, че нещата са сериозни. Примерно при interactive brokers може да е директно, а може и през българския посредник Карол и таксите са съвсем различни. В зависимост какво и колко често се купува на някой е по-изгодно директно IB, на други през Карол.\nАко някой го интересува конкретно за IB и таксите им мога да напиша повече.\nАз с Револют просто разцъквам сега. Знам, че не са от най-сериозните брокери. Просто за момента го ползвам да тествам. Иначе това IB го хвалят повече, но и от него има оплаквания. Там може ли ETF-и да се цъкат или не?\nИ аз ползвам Interactive Brokers за по-сериозните инвестиции и Револют за "игра".\nТия IB имат ли купуване на криптовалути и злато?\nМен винаги ме е притеснявала частта с данъците. Как се попълва данъчна декларация, коя акция е донесла дивидент, коя не е, капиталова печалба и т.н. Като знам каква бюрокрация е в България направо ми се струва плашещо.\nНяма криптовалути на практика, поне не в лековатия вариант, който Револют предлага. Има фючърси за 5 биткойна.\nОт злато както казах не се вълнувам и не следя нищо по темата, но има XAUUSD.\nСпециално за криптото не бих ви препоръчал в никакъв случай да ползвате апликации като револют, еторо, робинхуд, кешап и т.н. Тъй като при тях ти си купуваш валутата, но нямаш пряк достъп до нея, т.е не можеш да я прехвърлиш към друг брокер/портфейл, което я прави доста лимитирана, недай си боже пък да ти я блокират . Като цяло за крипто бих препоръчал binance, доста съм доволен от тях.\nИ все пак, дори в Binance не е добре да се държат големи суми, пет или шестцифрени Другият вариант е да си имаш виртуален wallet от типа на metamask например, но и това крие рискове, може да си загубиш фразата с която влизаш или пък ако имаш вирус, keylogger, да ти я откраднат без проблем. Най-сигурно, поне според това, което съм чел са така наречените hardware wallets. Общо взето това е флашка, в която се намира портфейла, тя е офлайн и няма как да подлежи на хакерска атака, освен през софтуера на производителя, но това е доста рядко. Та прехвърляш крипто монетите към портфейла, който е на флашката и може да ги държиш години.\nEdited January 30, 2021 by prenti\nДа еба майка му, Loop, треаше тая тема да я стартираме 2005-та с Vichix и Phil и сега да споделяме колко кинта сме напред\nLoop and MJ23\n13 minutes ago, Radox said:\nТи пък се едно не го познаваш Vichix , чекай да те открехне как се правят пачки. Току виж забогатееш и му вземеш форума.. oh wait\nСледя темата с голям интерес, главно защото абсолютно нищо не разбирам , даже не разбирам част от термините и нещата дето пишете.\nShwN, PUNK_THE_BEST, prenti and 1 other\nПрати ми 10к, до 5 години ти ги правя 100к\nHEIDENREICH and Radox\n@hacky я кажи все пак ти в Interactive Brokers ли инвестираш в ETF-и и кой точно си избрал? И веднъж месечно ли вкарваш пари?\nТам, директно, защото през карол има много голяма такса за покупка, обикновенно на заплата вкарвам дадена сума и я разделям между 2-3 етф.\nЗа слагам на следните:\n- SXR8 - който следва основния s&p500 индекс.\n- IUSA - като горния\n- IUIT- information technology компании са вътре.\n- INRG - компании свързани с зелена енергия и подобни.\nВ интернет за всеки от тях можеш да видиш кои компании са вътре и каква тежест имат върху индекса.\nЗа първи път тази година ще се изготвям данъчна декларация, ще се пробвам онлайн, после ще кажа дали прост програмист може да се справи сам.\nЕй такива дИбили много мразА.\nТакива като тоя са вредни. А кой бута Илънакиса. КОЙ КОЙ КОЙ.\nСвета ще влезе във фин.криза СКОРО. Колко скоро 2-3 години. ЕЕЕ то това е скоро бее хахаха.\nСега това, че след Q1 на 2020 Светът навлезе в рецесия въобще не се отразята. Това да си подред четири тримесечия в рецесия сигурно за тоя експерт е " ЕЕЕ нема ядове не сме криза още ". А то дъното се стига бавно, но славно.\nТова пък какви ще са нивата на спад, че да се направи някаква прогноза за период на възстановяне ...... НЕМА БАТКО.\nТо " Ем до 2-3г. влиза и след 2-3г. се излиза" хахахаха. То 2-3г. копаене надоле и после 2-3г. плуване нагоре до предкризистните нива.\nЕХХЕЕЕ ми то нищо работа бе, само някакви си 5-6г ахахах.\nНяма да забравя как през 2012г., когато пътувах в метрото някакви индивиди мрънкаха как сме криза и нямат пари хахаха. То Светът излезе 2010-11 от кризата, а ние още бяхме по техните думи. АХ колко мъка има по този свят.\nНОООО като си шаран е така. Ще те ловят, ще те манипулират и ще си доволен на 800лв заплата и ще си останеш само с мрънкането.\nТова икономическяит цикъл с фазите си е някаква идиотщина за такива индивиди. Икономиката сигурно може нон стоп да е в подем. Пък хора като Фредерик Мишкин са сигурно за тоя "експерт" някакви многознайковци, дето правят там някакви се модели и теории.\nТова, че за 2021г. не се знае дали може да се задълбае с още по-голям спад или ще се закрепи някакво положение (дано) с очакван спад от 3-4%, то това остава междругото ей така от тия "експерти".\nА това как след 10г. чедата на МЪСК ще имат 3-4 пъти по-голяма стойнсот хахахахаха. ЕЕЕМ като си прави заключеният само от 2020г., с огромният и умопомрачителен бичи пазар дето беше навсякъде, е нормално.\nКато дойдат мечоците с техните лапите надолу ще им се секне лайното на тия "експерти". Пък те нека са набили парите си на 1-2 компании с никак не малък риск, спрямо други водещи.\nТова Аmazon, Аlphabet сугурно положението за тия експерти е " Ае за кво са ми тия компании бе. ТЕСЛАта ще расте много повече сравнение с тия.\nА там другите неща, че Тесла имат проблеми със суровини, инжинерчета бегат, фин.резултати на теслата не са впечатляващи, яко субсидиране и наливане на пари в мелница от определени хора и кръгове, слаба конкуренция и други дребнави ми ти проблемчета въобще не се споменава. Пък, че ТЕСЛА от проджаба на коли не е на печалба и то така остава междругото.\nТова ми ти Тойота, Даймлер, ВАГ, Хонда тия кви компании са бе. Дребни риби някакви.\nПоложението е " ДАВАЙ да хващаме вълната, да чакаме, да ядем и да серем само".\nEdited January 31, 2021 by BAITO6O\nТака, след като четох и гледах доста по темата тия дни, стигнах до заключението, че за моите цели (които са припечелване на солидна сума към момента на пенсионирането) май най-подходящият вариант за инвестиране е комбиация злато + ETF фондове. Мисля, че за 30-те години докато пукна, ще може да се събере добра печалба в 2-3 фонда, ако се вкарва постоянно. Реално по 1000 лева на месец например са си доста пари за 25-30 години. Доста по-смислено от осигуровките за пенсии, които хвърляме на вятъра всеки месец.


Holiday home Gölingstorp Näbbagården Nittorp - НАЙ-НИСКИ ЦЕНИ от agoda.com\n-, Stengardshult, Stengardshult, Швеция, 514 54 - Покажи на картата\nНезависимо дали сте турист или пътувате по бизнес, Holiday home Gölingstorp Näbbagården Nittorp е перфектен избор за настаняване в Stengardshult. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Holiday home Gölingstorp Näbbagården Nittorp отличното обслужване и достъпните съоръжения допринасят за Вашия незабравим престой. Подбор на съоръжения от най-висока класа като паркинг, са на разположение за Вас в хотела.\nАтмосферата на Holiday home Gölingstorp Näbbagården Nittorp се усеща във всяка стая. Удобства като отопление, телевизор, DVD/CD плейър, хладилник, микровълнова фурна са само някои от даденостите на обекта. Пълният списък от съоръжения за отдих е достъпен в хотела и включва риболов. Насладете се на несравнимото качество на услугите и престижното местоположение на Holiday home Gölingstorp Näbbagården Nittorp.


Дебют в събрани съчинения (и други разкази) | Книголандия\nДебют в събрани съчинения (и други разкази)\nОригинално заглавие: Obras Completas (y Otros Cuentos), 1959.\nПонякога виждам ревю при колега (в случая в “Литературата днес”), което е толкова възторжено, че преценявам, че не мога чак толкова да харесам книгата – и пасувам. Но отвътре нещо остава да ме бучка, няма отърване. Просто нямах избор дали да чета Аугусто Монтеросо, или не. И след като го сторих, мога само да кажа: “Благодаря, Преслав Ганев!”\n”Събрани съчинения (и други разкази)” е изключителен дебютен сборник, наброяващ на български стотина странички, но в него са сбрани мъдрост и хумор, които със сигурност надминават събраното творчество на редица популярни автори от средна величина. Книгата ми напомни на шедьовъра “Измислици” на Борхес, но едовременно с това има изключително самобитен привкус, в който се преплитат едновременно проникновено разбиране за реалността и доброволен отказ от нея в името на литературата отвъд ограниченията.\nКато се започне с износа на смалени главички от амазонско племе към цивилизования свят, през съвети за хора с нужда да комуникират безспир, една довършена симфония на Шуберт, политически забавления с първи дами и гладуващи ученици, за нуждата да знаеш кога ще има слънчево затъмнение, попаднеш ли на канибали, за доброто възпитание, един свръхкъс разказ (“Когато се събуди, динозавърът бе още там.”), за тегобите на професионалния писател, който не може да напише нищичко, проблемът със разминаването на пари и талант, любимата ми история за най-високия човек на планетата (2.47 м)… и още няколко благодатни теми за развитие на хапливото чувство за хумор на Монтеросо.\nНе ми е по вкуса да седна да разчепквам дълбочината на творчеството на гватемалския писател, предговорът от Хуан Антонио Роденас върши добре тази работа. Смятам, че тия разкази могат да се четат и на ниво чисто забавление, и – по желание – могат да се препрочитат и изследват като рожба на мощен, хаплив талант. Иронията е оръжието на Монтеросо и той я използва по унищожителен начин.\n“Събрани съчинения (и други разкази)” е от малкото книги, които четох колкото мога по-бавно – още в началото усетих как ще отлетят тия стотина странички, а толкова не ми се искаше да напускам тоя магичен свят. Искам още – “Черната овца и още басни” ще ми осигури още една доза, след която ще му мисля.


ЕК Архиви - Властта\nВодещи новинипреди 3 месеца\nЕвропейската комисия стартира правни действия срещу своя член Унгария в четвъртък в отговор на закон, разглеждан като дискриминиращ представителите на ЛГБТ общността, предава БГНЕС. Висш източник...\nСвятпреди 10 месеца\nЕвропейската комисия предложи мерки при извънредни ситуации, ако двете преговарящи страните не постигнат споразумение до края на преходния период на 31-ви декември. ЕК заяви, че предлага...\nБизнеспреди 11 месеца\nСлед първи негативен тест за COVID-19, вторият ми е позитивен. Това написа на личната си страница във Фейсбук българският еврокомисар Мария Габриел. Ето какво още сподели...\nМеханизмът за сътрудничество и проверка ще продължи, а българското правителство има още работа, която да свърши. Toва е записано в частта за България на първия годишен...\nДве българки се открояват сред служителите на новата Европейска комисия: Соня Господинова и Елисавета Димитрова. Те заемат ключови позиции в комуникационната дирекция. Цялата пресслужба на комисията,...\nОт днес, официално, за първи път жена начело на ЕК\nУрсула фон дер Лайен днес встъпва в длъжност като първата жена председател на Европейската комисия, а в понеделник e първият ѝ официален работен ден на поста....\nЕвропейската комисия заведе наказателна процедура срещу Великобритания, заради отказа да номинира еврокомисар. Миналият месец Лондон пое ангажимент да излъчи комисар в новия кабинет. В замяна, Великобритания получава...\nУрсула фон дер Лайен променя приоритетите на ЕК\nГрупата на социалистите в Европейския парламент съобщи, че са постигнати отстъпки по исканията за промяна на наименованието и разпределението на задачите в новата Европейска комисия, предаде...\nИзключително престижен ресор получи България в ЕК\nС мегапортфейл, разполагащ с поне 124 млрд. евро, ще разполага през втория си мандат като еврокомисар българският представител в Еврокомисията Мария Габриел. Такъв е размерът на...


Община Пловдив и технологичен гигант обявиха партньорство в образователната сфера - DC news\nРемонтират сградата на община Пловдив по „Красива България“ - преди 49 мин\nПословици и поговорки на 25 езика ще прозвучат в Пловдив в Международния ден на майчиния език - преди 50 мин\nДве фамилии се сбиха в Селци, 17-годишен стреля сватбарски с газов пистолет - преди 15 мин\nАстро-нумерологична прогноза за 19.02.2022 г. - преди 52 мин\nБербатов: БФС каза на младите футболисти да се откажат (ВИДЕО) - преди 3 мин\nМъри Стоилов: Всички са готови, нямаме извинения да не играем добре (ВИДЕО) - преди 37 мин\nОбщина Пловдив и технологичен гигант обявиха партньорство в образователната сфера\nБългария е първата страна в Европа, с която американската компания сключва подобно споразумение\nОбщина Пловдив и американската технологична компания Intel Corporation представиха своята първа инициатива в сферата на образованието. Те ще си сътрудничат за внедряването и развиването на STEM програма на Intel “Умения за иновации / Skills for Innovation”, която има за цел въвеждането на иновативни методи на преподаване и учебно съдържание. Съгласно бъдещия проект Община Пловдив безвъзмездно ще използва предоставените уроци по математика, технологии, природо-математически и инженерни науки (STEM) за пилотна програма, която ще започне да се прилага в пловдивски училища.\n„Благодаря на Intel, че избраха България и Пловдив за този проект. Това е доказателство, че работим в правилната посока”, приветства партньорите кметът Здравко Димитров.\n„Радвам се, че България е първата страна в Европа, която подписва споразумение с Intel за „Skills for innovation“, но всъщност по-важното е, че ще получим най-модерно учебно съдържание, което да приложим в българската образователна система. Тази програма ще ни даде огромен шанс през следващите няколко години да изградим цялостна концепция за това, как да правим проектно-базирано обучение и как да изграждаме STEM уроци“, коментира зам.-кметът по образование Стефан Стоянов. По думите му проектът ще даде възможност на учениците максимално да се доближат до живия живот, до икономиката и до това, което ще им се случва извън училище и в кариерата.\nПрограмата съдържа 70 стартови пакета за ученици от 5 до 12 клас,\nкато уроците включват усвояване на природните науки чрез изкуствен интелект, машинно обучение, 3D моделиране и създаване на компютърни симулации. Учебното съдържание е създадено в помощ както на учениците, така и на учителите с цел да отговоря на еволюиращите педагогически нужди на преподавателите, които подготвят учениците за професиите на бъдещето. Очаква се по програмата да бъдат обучени близо 500 учители от Пловдив.\nДиректорът на публичен сектор и продажби в образованието в Централна и Източна Европа в Intel Луиджи Песина заяви, че напоследък в образователната сфера се наблюдава дефицит на критично важни умения в младежите и това е причината Intel да разработи „Skills for innovation“.\n„Програмата е създадена, за да превъзмогне пропуска между учебното съдържание и уменията на учениците. Тя включва както развиване на социални умения и работа в екип, така и специфични умения като програмиране и разбиране на изкуствения интелект“, коментира той.\nНеговият колега, Томаш Ходаковски, мениджър бизнес развитие в Intel допълни, че е важно наваксването на тези умения да се случва с помощта на технологиите, заради тяхната нарастваща роля в обществото.\n„Това, което ние открихме в Пловдив е присъствието на много силно лидерство на местно ниво и ясна визия как да се трансформира образованието. Затова направихме и следваща инвестиция в България, за да може учебното съдържание в „Skills for innovation“ да бъде достъпно изцяло на български език“, заяви той.\nна това как работи програмата на Intel направиха представители на Центърa за творческо обучение, с чието съдействие се реализира проектът в България. По думите на директора на центъра Александър Ангелов до края на 2022 г. се очаква да има 40 училища, които да работят по програмата на български език като 10 от тях ще бъдат в Пловдив. „Това означава, че в Пловдив ще бъде най-голямата концентрация на училища в страната, които работят по тази програма“, заяви той.\nУчастие в събитието взеха още Станислава Димитрова, старши търговски специалист към Посолството на САЩ, зам.-ректорът на Пловдивски университет „Паисий Хилендарски“ доц. д-р Надя Чернева, директорът на 138-мо СУЗИЕ „Проф. Васил Златарски“ Иван Стоянов.\nПовече за Intel Corporation:\nIntel Corporation e мултинационална корпорация, лидер в производството на микропроцесори и мрежови карти, чипсети за системни платки, компютърни компоненти и други устройства. През 2020 г. компанията е номер 45 в класацията Fortune 500 и отчита 77.87 милиарда долара приходи. Тя е доставчик за компютърните устройства на Acer, Lenovo, HP, и Dell.


Северозападна България – Северозападна България е сред най-добре подготвените за зимата\nТрите области на Северозападна България – Враца, Монтана и Видин са сред най-добре подготвените за зимата, показа информация на Агенция „Пътна инфраструктура“ (АПИ). И в трите региона готовността за посрещане на лошите условия по пътищата надминава 90%, а в Монтана е на 100%.\nВъв Видин готовността е оценена на 95.09%, във Врачанско е 93.82%. В съседната обл. Плевен обаче подготовката е лоша – там възможността за адекватно посрещане на зимните условия е едва 49.03%. За пътуващите до Северозападна България през София това няма да се отрази, но с повишено внимание трябва да тръгват тези, които ще преминават и през областите Ловеч (първокласния път от Варна към София) и Габрово.\nВ цялата страна почистващите фирми имат запаси от сол, пясък и луга, които са по-малко от изискваните, но според председателя на АПИ инж. Лазар Лазаров няма да има проблем те да се попълват и след започване на снеговалежите. Агенцията иска от почистващите компании по време на снеговалеж покривката да е до 3 см, а до два часа след спирането му пътят трябва да се почиства до асфалта за трасетата, по които минават повече от 4 хил. автомобила на ден. Това са магистралите и натоварените първокласни пътища. За тези с преминаващи от 2 хил. до 4 хил. коли максималната снежна покривка е 5 см, а пълно почистване трябва да има до три часа след спиране на валежите.\nПри по-слабо натоварените пътища, по които преминават по 500-2000 автомобила дневно, разрешената височина на снега е 7 см, а времето за чистене до асфалт е пет часа. За най-пустите пътища (с по-малко от 500 коли на ден), допустимата покривка е 10 см, а пълно почистване трябва да се прави до осем часа. При зимни условия проходът Петрохан е затворен за автомобили над 10 тона, за Витиня няма ограничение.\nПроблемите с почистването в някои области са заради закъснелите търгове за избор на фирми за зимно поддържане. Очаква се новите дългосрочни договори да бъдат сключени до няколко месеца. Официално готовността за зимно почистване започна в понеделник, а от вторник, 18 ноември, ще има и проверки на АПИ.\nПреди няколко дни от Областната администрация във Видин обявиха, че са готови за зимата. Девет общини, сред които и Белоградчик, са сключили договори за почистване на общинската мрежа или имат собствена техника. Във Видин и Кула текат избори за изпълнители.\nСнимка: Дарик Враца – архив\nЕтикети » АПИ, Белоградчик, Видин, Враца, Монтана, Новини


Учебник по химия за 12. клас ПП, модул 4 - Клет - store.bg\nРазмери 19.90 / 25.90 / 0.70 cm\nИнтердисциплинарният характер на химичния анализ е застъпен във всеки урок. По-голямата част от темите са разработени като двучасови уроци, което дава възможност за по-голямо задълбочаване в съдържанието на темата и възможност за осмисляне и усвояване на основните знания още в час. Максимално са приложени знанията от модули 1, 2 и 3 на учебната програма за профилирана подготовка в 11. клас и 12. клас. Новото знание се отработва в практически ориентирани упражнения и обобщения. Систематизиране на знанията чрез лесни за възприемане и следване алгоритми. Графичното решение и пълноцветният вид на изданието дават възможност за бързо и лесно запомняне на качествените химични реакции. Отговорите на всички задачи и тестове в учебника са поместени в електронно четимия вариант. Примерното годишно разпределение на учебното съдържание подпомага организацията на учебния процес. Осигурена е максимална визуализация.\nУчебникът да е в максимална полза както в процеса на обучение и при подготовката на учениците за матура по химия, така и за кандидатстване в медицинските университети. Химичното знание да бъде представено според съвременните схващания за аналитичната химия. Основната част от материала да бъде максимално визуализиран през таблици, схеми и графики. Широко да се застъпи приложния аспект при усвояването на основните знания.\nУчебникът е написан от един нов авторски колектив - авторите не са непознати за учителската колегия. Авторите на уроците за нови знания са преподаватели от Медицински университет София - фармацевтичен факултет, които организира и провежда кандидатстудентските изпити по химия. Авторите на уроците за упражнение и контрол са действащи учители и специалисти по подготовка и осъществяване на външното оценяване по химия.\nУчебната система по химия и опазване на околната среда за 12. клас на издателство "Клет България" се състои от:\nмодул 3 - Химия на органичните вещества\nмодул 4 - Методи за контрол и анализ на веществата\nОсновни понятия в аналитичната химия. Класификация на методите за анализ на веществата\nМетоди за вземане на пробив за анализ\nМетоди за подготовка на проби за анализ\nМетоди за разделяне в аналитичната химия\nРазделяне на веществата чрез екстракция и хроматография\nКординационни (комплексни) съединения\nПриложения на кординационни съединения (семинар)\nАнализ на катиони от първа и втора група\nАнализ на катиони от трета, четвърта и пета група\nДоказване на катиони от първа, втора и трета група (упражнение)\nДоказване на катиони от трета, четвърта и пета група (упражнение)\nАнализ на аниони. Класификация и изследване на анионите\nОткриване на функционални групи в органични съединения\nДоказване на функционални групи в състава на органични съединения (лабораторно упражнение)\nКачествен химичен анализ (тест за проверка)\nОколната среда и човешкото здраве (семинар)\nОсновни принципи на обемния анализ\nКиселинно-основно титруване във вода (неутрализационен анализ)\nКиселинно-основно титруване във вода. Приготвяне на стандартен разтвор на солна киселина (лабораторно упражнение)\nСпектрални методи за анализ на химични съединения\nИнфрачервена и ултравиолетова спектроскопия\nСпектроскопия на ядреномагнитния резонанс. Масспектрометрия\nАтомноабсорбционни измервания (семинар)\nИнструментални методи за анализ (упражнение)\nХимичен анализ (обобщение и тест за проверка)\nОтговори на тестовете за проверка\nИзползваните в представянето на учебна тетрадка "Химия и опазване на околната среда за 12. клас - профилирана подготовка. Модул 4: Методи за контрол и анализ на веществата - Ваня Масларска, Георги Велинов, Александър Златков, Галя Шуманова, Татяна Гюзелева" текстови, графични и други материали са собственост на носителите на авторските им права.


Видео карта за HP DC7800 SFF - Овърклок и PC модинг - kaldata.com - Форуми\nВидео карта за HP DC7800 SFF\n4 септември 2020 в Овърклок и PC модинг\nпубликувано 4 септември 2020\nНаскоро попаднах на това клипче :\nЗа който не му се гледа - този човек е взел над 50 такива HP 8700 SFF за по един долар и в различни клипове ги модифицира със сравнително нови части.\nВидях че в интернет главно HP Elite 8300 SFF се използва за модинг, заради поддръжка на 3rd generation Intel процесори и DDR3, но дори и с този HP 8700 може да се постигнат разни интересни резултати.\nРеших и аз да пробвам за спорта, хоби или каквото се нарича и успях да си намеря евтино такъв HP 8700 SFF\nПредвидил съм да му сложа Q9400 (има ги на доста достъпни цени), както и 8 GB RAM.\nВ по-късен етап може би ще добавя и SSD и по-голям хард диск.\nОбаче видео картата при тези компютри остава най-големия проблем.\nТъй като това е SFF (Small Form Factor), имаме следните лимитации - Картата трябва да е нископрофилна - с къса планка (мисля че е към 8.5 см) и съответно с ниско потребление на енергия.\nСлотовете PCI и PCI Express поддържат само нископрофилни карти. HP предлага допълнителен повдигач, който поддържа две PCI карти с пълна височина. Ако повдигачът е инсталиран, слотовете за разширение PCI Express не са достъпни.\nОбаче в английското ръководство има още нещо, което ме обърква (в прикачените) :\nSFF е това което аз имам (Small Form Factor), а CMT е по-голямата машина (Convertible Minitower)\nPCI Express X16 на SFF е с "MAX Power per slot 25W", за разлика от дефакто стандарта 75W, както е при CMT.\nТова означава ли че може да се слагат само видео карти които са MAX 25W ?\nНа клипчетата с модинг, човека слага карти, които са далеч над тези 25W, а не говори за други модификации, затова може би този лимит е чисто фективен.\nОт което идва въпроса, при положение че захранването е 240W:\n240-watt standard or optional 240-watt high efficiency 80 PLUS® Active Power Factor Correction (PFC) power supply\nКолко мощна карта мога да си позволя да сложа на такава конфигурация ?\nПроцесорът Q9400 е 95W. Четирите платки RAM DDR2 и те искат някакъв заряд. Има DVD-RW към машината и HDD 7200.\nпубликувано 4 септември 2020 (редактирано)\nЕто ти спецификацията на тази машина. На 184 страница за показани кои модели видеокарти можеш да и сложиш. Общо взето това е офис машина и не е предназначена за игри. Още повече, че захранването и само 240 вата. Можеш да и сложиш 4 ядрения процесор, 8 рам, SSD и да я ползваш за браузване, филми, но не и за сериозен софтуер или игри.\nРедактирано 4 септември 2020 от Емил Костов (преглед на промените)\nПотърси някоя GT 1030, има нископрофилни модели, с ниска консумация е, а и ще можеш да възпроизвеждаш 4К съдържание без проблеми.\nМоже да си потърсиш и 400W 1U flex PC PSU mini itx power supply\nМислех точно такива варианти с по-голямо захранване, но са по 50 долара и имат доставка която е към месец от външните сайтове и това тотално ме спира.\nА накрая не знам и точно как пасват в кутията на SFF, че там захранването е по-различно.\nЗа сега съм му взел Q9450, 8GB RAM и в този вид е перфектен за емулация на една колекция от над 3000 8/16 bit ROM игри с Playnite.\nА що се отнася до видео карти, ще пробвам колкото за идеята една GTX 750 Ti OC с PCI-E USB 3.0 Cable Express 1X to 16X Extension Cable да видя какво ще се получи от към стабилност/перформънс.\nВ това клипче го има подобен вариант, само че с GTX 1050 :\nпреди 14 минути, Потребител1337 написа:\nВ това клипче го има подобен вариан\nПрилича на изкормено стандартно захранване за да влезе в кутията\nпреди 1 час, DarkEdge написа:\nТова е видео картата отгоре с тази PCI-E платката от екстеншън кабела, която е в кутия.\nИначе изглежда да използва стандартното 240W захранване. Как успява с него да подкара GTX 1050 обаче си нямам и представа О.о\nСпоред мен тези захранвания позволявам доста натоварване или пък самите видео карти не качват толкова голям заряд, освен ако не са хипер натоварени.\nНо този човек има над 10 клипа как модифицира такива машини и във всичките слага от 30W до 60W GPU на стандартните захранващи блокове от 240W и изглежда да му се получава.\nЗатова писах тук с интенцията, че може би и други хора са се занимавали със SFF и трябва да са наясно.\nИначе намерих го във Facebook този човек и направо ще го питам къде е тайната. Той тези по техническите неща не ги показва на клиповете, може би за да ги запази семпли.\nХора без работа, дали тоя е дал $1 или $100 за компа все тая, пак трябва да даде за мода доста повече пари и пак няма да работи като нормален tower компютър със съвременен процесор и по-нормално и мощно захранване.\nпреди 8 минути, ined написа:\nДа, но е някак яко как супер стара и някак лимитирана машина може да бъде възродена по този начин.\nМисля че прекалено рационално гледат всички.\nА и умишлено тук писах в раздел "Овърклок и PC модинг" О.о\nОчаквах да видя хора, които са запалени и се интересуват от такива неща.\nпреди 7 минути, Потребител1337 написа:\nЕ ще сио я възродиш лошо няма. Но да не стане така, че да дадеш пари колкото да си вземеш нещо по-добро втора употреба на същата цена.\n1. Процесор около 30 лева.\n2. 8 гига рам ще отидат около 80 лева\n3. Видеокарта около 50 лева\n4. Ако решиш да сменяш захранването, понеже е марково и там може да олекнеш с до 150-200 лева.\nТа като теглиш черата нещата са безмислени. Да не говорим, че тези цени са за хардуер втора употеба, който не знаеш дали работи.\nЗа същите пари ще си вземеш машина втора употеба с i5 процеосор, 8 гига рам, 500 Gb хард диск и ще си сложиш едно SSD за 40 лева. Видеокарта вече можеш да си добавяш каквато искаш.\nпреди 41 минути, Емил Костов написа:\nДа, но пак прекалено прагматично като че ли се гледа.\nПък и аз лично имам машина за гейминг. И втора и трета...\nТази я купих просто за идеята да пробвам. +/- 100 или 150 лева все там.\nИма някаква красота в това да се занимаваш с нещо такова. А и в намирането на евтини части също. Пък и научаваш нови неща.\nДаже обмислям накрая да оформя кутията с лазерно рязане и да я боядисам със спрейове - само това ще е поне 50 лева, ама какво значение има.\nЗа финал крайния продукт става безценен - нещо което ти си сътворил от нулата.\nНад което си стоял и си чел и проучвал това захранване ще ми стигне ли, а тая карта с това високо TDP дали няма да изпържи всичко, прочие.\nИма някаква романтика във всичко това, която явно тука е забравена...\nпреди 11 минути, Потребител1337 написа:\nЕ щом искаш да се занимаваш и смяташ, че е романтика това е друга тема. А и парите са твои. Ти си знаеш. Но като похарчиш 200 или 300 лева и видиш, че нищо не става тогава ще го разбереш.\n@Емил Костов, кеф цена няма\nпреди 22 минути, DarkEdge написа:\nТо по принцип и глупостта няма цена.....\nЧудят се за какви дивотии да ги дават все едно лесно ги изкарват .\nпубликувано 7 септември 2020\nбратле, разгледай за 1050тка по olx , bazara , малко трудно се срещат вече, но какво пък някой път трябва и късмет, а можеш се заиграе и с по новите low profile неща и си в играта 😉 пиши на лични да те организирам...\nпубликувано 8 септември 2020\nпреди 9 часа, Alkaios написа:\nИ какво правим като тази видеокарта иска поне 300W захранване, а неговото е 240??\nкогато става въпрос за low profile видео карти, искат доста под 300, братле ...повечето от този модел, ще вземат това, което им предостави PCIEкспреса -- 75 вата макс!\nпреди 11 минути, Alkaios написа:\nАз съм ти дал линкове, където производителят си пише колко вата иска дадената карта. Няма как такава карта да иска 75 вата. Сложиш ли я на такава машина няма да запали, а постващият ще си даде парите на вяртъра. Да не говорим, че няма как да знае в какво състояние е.\nпроизвидителя дава дефолт, за да се подсигури на бас че картата на макс даже няма да дръпне 75 те вата, които са от експреса, взима на половина, тествал съм и ти гарантирам, че версиите на low profile сработват с този модел машини идеално..\nпреди 4 минути, Alkaios написа:\nВероятно си прав. Ето тук намерих същия модел, дават и наистина 75W консумация. Ето и цената и. Но пак с всичките вложени пари не си заслужава инвестицията.\nнова, не бих се заиграл, преди 2 месеца 2ра ръка бяха на под 100 лева, сега, ако опре , бих си взел за тия пари по-високият модел от видеото, който е и по-могъщ, иначе казано въпрос на игра 😉\nпреди 2 минути, Alkaios написа:\nТака е но втора употреба си е рисковано. Няма как да знаеш в какво състояние е, дори видимо да изглежда ок.\nБратле, той целият Живот е Риск ;-), ти говориш за хардуер


Apartment on Pushkinskaya by KH - НАЙ-НИСКИ ЦЕНИ от agoda.com\nApartment on Pushkinskaya by KHul. Pushkinskaya 15, Център, Петрозаводск, Русия, 185005 - Покажи на картатаМного добър7,9Въз основа на18отзивиApartment on Pushkinskaya by KHВижте повече снимкиВижте повече снимкиВижте всички24снимки\nApartment on Pushkinskaya by KH е перфектен избор за пътуващи, които желаят да почувстват духа на Петрозаводск. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Съоръженията и услугите предлагани в Apartment on Pushkinskaya by KH гарантират Вашия приятен престой. Безплатен WiFi достъп във всички стаи, допускане на домашни любимци, превоз с микробус, зала за пушачи са само част от нещата, които отличават Apartment on Pushkinskaya by KH от останалите хотели в града. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Петрозаводск, Apartment on Pushkinskaya by KH е идеалното място за една вълнуваща почивка далеч от всичко.


Зеленогорски: Кунева ще е безупречна, Борисов е информиран за избора ни - inews.bg\nЗеленогорски: Кунева ще е безупречна, Борисов е информиран за избора ни 29.01 | 19:25\nКандидатурата на Меглена Кунева ще направи блока по-силен. Това каза пред журналисти съпредседателят на ПГ на Реформаторския блок Найден Зеленогорски, след заседанието на Изпълнителния съвет на блока, на което Меглена Кунева бе излъчена за министър на образованието.\nВсъщност нейната номинация е единствената, която се е обсъждала и е избрана единодушно. За момента не е ясно кои ще са заместниците на Меглена Кунева, но по всяка вероятност екипът на Тодор Танев ще бъде сменен.\n"Що се отнася до това какво следва оттук нататък – заседание на ПГ на РБ, на която отново ще обсъдим номинацията и разчитаме да получим максимална подкрепа на колеги от парламентарната група. В този смисъл колегите от гражданската квота ще имат заседание в понеделник с колеги от бившия Граждански съвет, на което ще обсъдят не само темата с евентуалната подкрепа на г-жа Кунева за министър на образованието, но и линията им на поведение по отношение подкрепа за мнозинството или излизане в опозиция”, поясни Зеленегорски.\nДнес премиерът Бойко Борисов каза ясно, че РБ трябва да вземат решение кого ще предложат и даде повече време на блока.\n"Информиран е. Всичко е наред. Г-жа Кунева ще се справи по безупречен начин, ще предложим цял екип”, каза още Зеленогорски.\nТой отказа да коментира какво е влиянието на партията на Корман Исмаилов "Свобода и достойнство", част от РБ, в министерство на образованието, както и по повод последните информации за разследвания на ДАНС в просветното ведомство.\n"Искам да благодаря на колегите затова, че бяха единни в мнението си. За мен това е доказателство за желанието на Реформаторски блок да предлагат решения, когато има нужда от такива", каза самата Кунева.\nМеглена Кунева Найден Зеленогорски РБ министър на обазованието


Застраховка срещу адвокати\nначало статии анализи Застраховка срещу адвокати\nПрестъпни групи от адвокати, лекари, автоексперти и съдии мамят застрахователите\nАвтор - Юрий Тодоров – председател на Асоциацията за застрахователна сигурност\nПрез 2009 г. в асоциацията постъпи искане за извършване на проверка по застрахователен случай, при който застрахователят беше осъден да заплати около 300 хил. лв. обезщетение за настъпили нематериални щети, а именно - заболяване от посттравматична епилепсия вследствие на претърпяно пътнотранспортно произшествие.\nТова наложи да се извърши цялостна проверка на събраните и предоставени в съда данни от адвокатите на пострадалата по случая, при което възникнаха редица противоречия. Въпреки че застрахователят беше представил данни в съда, те не бяха уважени и съдът се беше произнесъл в полза на пострадалата. Същата беше българска гражданка от ромски произход, която временно пребивава в Германия, и с нея не можеше да се установи контакт, тъй като постоянно беше извън страната. Същата беше заминала непосредствено след получаване на обезщетението и не се връщаше обратно.\nПроверката започна от медицинската част на щетата, при което се установи следното:\nВ края на 2002 г. ищцата претърпява ПТП, вследствие на което е откарана в ,,Пирогов” с контузии на ребра и в областта на шията. Няма констатирани разкъсно-контузни рани по глава и шия. Около месец след изписването й същата постъпва в МБАЛ “Павликени” с диагноза “Пневмония вляво от неизвестен причинител”. След извършена проверка на място в болницата се установи, че при прегледа и постъпването й тя е прегледана от невролог и й е поставена диагноза “посттравматична целебрастения“, което слага началото на поредици от диагнози, използвани после в съда.\nВъпреки това при престоя в болницата не са й изписани никакви лекарства и не е проведено лечение по горната диагноза. При проверка се установи, че лицето е хоспитализирано пред ТЕЛК още през 1994 г. с бронхиални заболявания, но това е укрито и използвано за получаване на обезщетение. Никъде в делото не се споменава за горния факт. Напротив, акцентира се върху втория престой в болница като следствие от катастрофата.\nОт медицински документи по делото, което е заведено в павликенския съд, се установиха седем, които трябва да потвърждават постепенното настъпване на епилепсията. Всички те са за прегледи, издадени от местни лекари, като основните два документа са етапни епикризи. Делото е било заведено за много по-малка сума, за да може да мине през районния съд, а след спечелването му е заведено в Окръжен съд - Велико Търново, за посочената по-голяма сума, като на практика се е оспорвал само размерът на иска. При проверяването им се установи, че всички те съдържат следните диагнози: вестибуларен синдром, комоцио церебри, вертиго, вертебо базиларна недостатъчност, невроза и др.\nНа практика последващите етапни епикризи, едната от които беше издадена от личната лекарка, а другата - от местния невролог, неин колега, затваряха кръга на заболяването и посочваха посттравматична епилепсия.\nПри разследването изяснихме, че мъжът на личната лекарка е съдебен експерт по горното дело и той е дал заключението пред съда. Освен това проверихме регистъра на невролога и се оказа, че там няма запазени документи или изследвания, които да доказват болестта. Напротив, направеното CAT-изследване на мозъка е отрицателно и не дава основание за съмнение за епилепсия, както е написано в епикризата. На същата дата обаче е издадена и етапната епикриза. Епикризата беше подписана от двама лекари, които заедно с невролога тогава са били в частен медицински център и не си спомняха да са преглеждали това лице. В самата епикриза накрая, дали поради техническа грешка или поради недоглеждане, е записано, че данните не дават основание за потвърждение. Въпреки това съдът приема, че лицето е пострадало. Епикризата е издадена, за да бъде лицето освидетелствано от ТЕЛК.\nПри проверката в ТЕЛК се установи, че ищцата никога не е подавала документи за освидетелстване от епилепсия. Извършена беше и проверка чрез Здравната каса, където не се установи тя да е преглеждана или изследвана за епилепсия или да са й изписвани безплатни лекарства по това заболяване, тъй като те са скъпоструващи. Неврологът не намираше изследване за ЕЕГ, което е задължително при поставяне на диагнозата. Извършената проверка в Плевен, където по думите на свидетел по делото същата се преглеждала след припадък, не установи никакъв преглед или изследване.\nБяха събрани данни за това, че неврологът е бил дисциплинарно разследван за неправомерно издаване на болнични листове от Здравната каса. След проведен разговор с него същият потвърди писмено, че издадената от него епикриза е по искане на пациентката и не е категоричен в оценката си. Той сподели, че действително е получил минимално възнаграждение и беше учуден, че е въвлечен в сценарий с такива суми.\nМеждувременно сумата по обезщетението беше блокирана от съдия–изпълнителка, която въпреки преговорите с адвоката да се постигне извънсъдебно споразумение я беше изтеглила и превела на трето лице, което пък е завело дело срещу пострадалата за сумата от 300 хил. лв. по запис на заповед, без да е изтекъл законният срок за доброволно изпълнение.\nТова наложи да се извърши проверка и по второто дело на място. Констатира се, че съдията е съпруг на съдия-изпълнителката. При проверката на двете дела при последната се установи, че тя е завела дело, без да е получила от пострадалата оригиналното решение на съда, а е образувала дело само по писмо от съпруга си в качеството на съдия по делото. Въпреки че представлява и ищцата, тя е бързала да прибере парите и да ги преведе на трето лице. Сумата бе преведена на третото лице на 11 транша по 29 500 лв. с цел да се избегне проверка по закона за пране на пари. Лицето, на което са преведени, се занимава с лихварство и златарство. Съгласно закона е длъжно да декларира сделки и суми и е отговорно по т. 2 на ЗМИП. По негови думи то е получило парите от майка си, която притежавала много земеделски земи и ги отдавала под аренда. По-късно се установи, че на датата, на която е подписана записната заповед, ищцата се е намирала зад граница и няма как да е подписала този документ.\nМеждувременно се изясни, че адвокатският хонорар по делото, който е в размер на 20 хил. лв., е присъден от съдията, а адвокатът притежаваше пълномощно и бланка, подписана от ищцата. При сравняване на подписа под пълномощното с подписа на ищцата след извършена експертиза от НИКК на МВР се установи, че това не е нейният подпис. На всичко отгоре адвокатът имаше право да открива от нейно име сметки и да тегли от тях.\nАдвокатът, който е от Велико Търново, е бивш колега от следствието на адвокатската къща от София на други двама адвокати, които са защитавали противоположните страни по същото наказателно дело. Впоследствие те прехвърлят делото на него, за да може с осигурените доказателства по-бързо да мине в провинцията.\nНа практика остана неразкрито дали самата ищца знае за заведеното второ дело във великотърновския съд, или е „минала“ само с обезщетението от първото дело. Възможно е същата да е залъгана със сумата от първото дело и да е изпратена в чужбина, като са й казали да не се връща, а всички останали суми по него да са разпределени от групата около адвоката.\nТези връзки подсказват за доста стройна и организирана система за извършване на измами, което даде основание на застрахователя да бъдат сезирани прокуратурата, адвокатската камара, НАП и съдът.\nНа практика схемата е следната: намира се малограмотна жертва на ПТП; обещават й се определени суми; преглеждат я при определени лекари; взимат се доста по-големи от обещаните обезщетения; прокарва се малък иск на местно ниво, за да не се плащат предварителни такси; спечелва се делото обикновено с връзки в малък съд; завежда се ново за по-голямо обезщетение при вече спечелено дело; вземат се пълномощни за боравене със сметките на пострадалия; разликата от обещаното до спечеленото се дели от адвоката на всеки по веригата. В крайна сметка застрахователят плаща на цялата измамна верига.\nГорният случай е реален пример за това как неколцина адвокати, лекари и съдии са участвали в схема за незаконно обогатяване и превръщането на такива случаи в доходоносен бизнес. Време е застрахователната общност да се замисли дали не трябва да се консолидира и да изисква доста по-солени застраховки от подобни адвокати, съдия-изпълнители и лекари, които пряко ощетяват техните интереси. Без застраховка те нямат право да осъществяват своята дейност. Отказ за застраховане за тях пък ще е равносилен на професионален запор на дейността им.\nВъпреки че подобни лица ще бъдат вкарани в системата „Застрахователна история и оценка на риска“, сътрудничеството в борбата срещу тях е крайно наложително, защото почти при всички компании известните 4-5 адвокатски кантори и адвокати вече са нанесли сериозни щети по едни и същи схеми с едни и същи лекари и автоексперти, а понякога и при едни и същи съдии. Дали още да чакаме и как да се противодейства на това, е въпрос на сериозно разглеждане от застрахователите. Дано дотогава не изплатят още много такива щети.


Захария 9 BG1940 - Господното слово - Bible Gateway\nЗахария 9 1940 Bulgarian Bible (BG1940)\n9 Господното слово наложено <на мене> за земята Адрах, което ще се изпълни над Дамаск, (защото Господните очи са върху <всички> човеци <както> и върху всичките Израилеви племена),\n4 Ето, Господ ще го изтощи, И ще порази силата му по морето. И той ще бъде погълнат от огън;\n6 Узурпаторско племе ще седне като цар в Азот; И Аз ще прекратя гордостта на филистимците.\n7 Ще отнема кръвта от устата им, И гнусотиите измежду зъбите им; И който остане ще бъде и той за нашия Бог, И ще бъде като хилядник в Юда, И Акарон като иевусецът.\n8 Около дома Си ще разположа Своя стан <в защита> против войска, Та да не премине някой или се върне; И никой насилник няма вече да замине през тях, Защото сега видях с очите Си.\n9 Радвай се много синова дъщерьо; Възклицавай, ерусалимска дъщерьо; Ето, твоят цар иде при тебе; Той е праведен, и спасява, Кротък, и възседнал на осел, Да! на осле, рожба на ослица.\n10 Аз ще изтребя колесница из Ефрема, И кон из Ерусалим, И ще се отсече бойният лък; Той ще говори мир на народите; И владението Му ще бъде от море до море, И от Ефрат до земните краища.\n11 А колкото за тебе, <Израилю>, по причина на кръвта на сторения от тебе завет <с Мене>, Аз изведох затворниците ти Из безводния ров.\n13 Защото ще запъна Юда за Себе Си като лък, Ще туря Ефрема като стрела; И ще възбудя чадата ти, Сионе, Против твоите чада Гърцио, И ще те направя като меч на силен мъж.\n15 Господ на Силите ще ги защищава; И те ще погълнат <противниците>, и ще ги повалят с камъни от прашка; И ще пият, ще правят шум като от вино, И ще се изпълнят като паница, Като ъглите на олтара.\n16 И в оня ден Господ техният Бог ще ги избави Като Свои люде, за <да бъдат> Негово стадо; Понеже <ще бъдат> като камъни на корона Блестящи над земята Му.


ХороскопБогомила-Сандия / 18 юли 2019\nДнес е важно да не прибързваме - ще ни се наложи да сме много внимателни. Да обърнем фокуса си първо навътре, за да потърсим баланса в себе си и умението да съчетаем различните качества - даване и получаване, мъжкия и женския принцип, активност и пасивност, сърцето и ума. Чрез приемането и сливането на противоположностите, в алхимичния процес стигаме до помъдряване и създаване на нещо ново. Възможно е да ни се наложи да търсим компромис в някакви отношения или ситуации. Добре е да помним, че истината е по средата и да не отиваме в крайности. Умереността е карта от Голямата Аркана, така че въздействието й може да е по-дълготрайно, а събитията от деня да имат влияние и занапред.


Как планираме в ITCE - ITCE\nНаскоро ви разказахме как ни се отразява плаващото работно време, а сега ще ви разкажем за най-важната съставка на плаващото работно време – планирането.\nЩе издам няколко малки тайни от кухнята за това как целият ни екип планира времето си. Тъй като понятието време за нас не съществува, понятието, с което ние работим, е резултати. В ITCE взехме най-полезните за нас концепции от няколко различни методологии като Agile, Scrum, Lean и Kanban и ги добавихме в нашето планиране. Всяка седмица всеки от нас прави план какво предвижда да свърши през седмицата и кратка ретроспекция на това, което е свършил през изминалата, къде е имал затруднения, кое е останало за довършване и споделя lessons learned (ако има такива). По средата на седмицата организираме 15 минутна standup среща, на която много на кратко разказваме дали се движим по план или има някакви промени.\nАко веднага си мислите, че вашите задачи и проекти са твърде абстрактни, за да ги планирате, веднага ще ви оспоря, като ви кажа, че не съществува проект, който да не може да се разпредели на по-малки и по-конкретни задачи, които водят до конкретен резултат. При планирането целим да няма безкрайно много in progress задачи, а да има задачи, при които има ясен краен резултат (deliverable).\nКогато планираме задачите си за една седмица напред, имаме пространство да се намерим между задачите ни, да видим дългосрочните цели и стремежи, да гледаме голямата картина и да не се разсейваме от безпорядъка на ежедневните задачи, който имаме всеки ден.\nВероятно се замислихте за това, как организираме срещи помежду си, след като не е задължително да сме в офиса от 9 до 6. Решението е, че на самата планираща среща всеки, след като е определил какво има да прави, напасва графика си със съответния колега/и, за да могат да се организират общи срещи в офиса. Когато всеки знае какво има да прави и всичко е разграфено, всъщност цялата организация и координация става много лесно управляема.\nСлед като задачите се ясни и срещите уговорени, всеки има възможността да работи където и когато намери за продуктивно. Това може да бъде в офиса, в кафене в центъра, на балкона вкъщи или на вилата в планината. Ангажимент към офиса има само ако имаме срещи или пък желание да бъдем близо до колегите си, за да си разкажем идеи и случки.\nЗа по-лесно следене на срещите и визуализиране на задачите, ползваме visual board и task manager на ServiceNow, който следи Kanban практиката и прегледно показва какво се случва в момента. Оказва се, че след две седмици на свикване, този начин на работа е доста по-удобен и по-ефективен.\nПланирането ни дава възможност в рамките на една седмица да оставим достатъчно време за важните за нас задачи и за проектите, върху които искаме да работим, а останалото време да го запълним с малки или не толкова спешни задачи. Това ни гарантира, че следим това да прекараме достатъчно време, работейки върху онези неща, които могат да имат положителен ефект в дългосрочен план. За нас това означава да предоставяме качествени и професионални услуги в областта на консултациите, обучения и сертификация, и да бъдем партньорът, на когот се доверявате и с когото искате да работите.


By gataka on 11.06.2019 on E3 2019, Игри, Новини 2019, dogs, E3, Legion, ubisoft, watch, видео, геймплей, дата, излизане, информация, представяне, трейлър\nОт Ubisoft ни представиха Watch Dogs Legion в пълния му блясък. И ако не беше теча отминалата седмица, пвече тук, щеше да е една невероятна изненада и дори мога да стигна по далеч – най-голямата такава от изложението до тук, като цяло.\nИграта е придобила грандиозни размери и по всичко личи, че ще е по-голяма от всичко предлагано (от франчайза) до сега. Действието се развива в Лондон, в едно не много далечно бъдеще след Брекзит – излизането на Англия от европейския съюз. Града е под обсада , правителството държи гражданите в непрестанни ограничения и страх. Ние сме част от съпротивата, ще изпълняваме мисии и по важното – вербуваме нови членове. Играта предлага неограничени възможности и може да заменим протогониста с всеки един персонаж от стотици такива. Млади, стари, жени, мъже, с различна професия и цвят на кожата – всеки персонаж ще бъде уникален, със свой генерирани черти и поведение.\nИ по важното – цели 10 минути геймплей :\nВидяното изглежда страхотно, може да придобием представа за всички аспекти от играта – геймплей, механики, оръжия, част от персонажите, начина на вербуване и разбира се – историята и заобикалящата среда.\nПремиерната дата е нмасрочена за 6-ти Март 2020-та година и идва за PS4, Xbox ONE и PC.


четвъртък, 7 юли, 2022 - 5:20ч.\nНачало Новини Общество Сирни Заговезни е! Иска се прошка\nСирни заговезни е празник на всеобщото опрощение. На този ден Църквата призовава вярващите да пречистят душите си, да изпълнят с мир и любов сърцата си, за да посрещнат Възкръсналия Христос. Денят започва с утреня и света литургия, на която се чете откъсът от Евангелието на Матея.\nТрадицията изисква на този ден всеки да поиска прошка от хората около себе си – близки и познати – за огорченията и обидите, които волно или неволно им е причинил, както и сам да потърси в себе си сили да прости на тези, които са го наранили.\nВзаимното опрощение цели да ни подготви с чисти души да започнем предстоящия духовен подвиг – Великия пост. На Сирни Заговезни на трапезата се ядат само млечни и яйчени ястия. Прието е да се извършва и обичаят хамкане: на червен конец се завързва и се спуска от тавана парче бяла халва или варено яйце.


Вещаят края на парното отопление - Спестяване - www.pariteni.bg\nВещаят края на парното отопление\nСредната цена на топлоенергията от 1 юли се предвижда да бъде 81-82 лв. за мегаватчас без ДДС\n11 юни 2010 14:32\nПарното отопление в България е обречено заради очакваното шоково поскъпване на природния газ с над 20 процента от 1 юли. Това заяви заместник-председателят на Асоциацията на топлофикациите у нас Валентин Терзийски по време на обсъждането на новите цени в Държавната комисия за енергийно и водно регулиране.\nПо думите му въпросът е точно кога ще настъпи краят на парното отопление в България, тъй като услугата у нас е обречена. Хората ще започнат да се топлят на електроенергия още от тази зима, тъй като нощната тарифа на тока става по-евтина от парното, коментира зам.-шефът на асоциацията на топлофикациите.


Иновативна тренировъчна програма, разработена за извайване на тялото с акцент върху проблемните при жените зони. Натоварват се всички мускулни групи за пропорционално моделиране на фигурата. Работи се по американския метод "Bikini Body", който води до изключителни резултати, същo и тренирането на интервали, защото са безпорно едни от най-ефективните методи за увеличаване на издържливостта, намаляване на теглото, стягане и оформяне на цялото тяло. По време на този тип тренировки се задействат анаеробни и аеробни процеси, който ускоряват метаболизма и той продължава да работи на високи обороти часове след като сме приключили тренировката. Тренировките са разнообразни, за да не се привиква към упраженията и не се спре прогреса. Целта на цялостната тренировка е да изваем красива фигура, да изгорим излишните мазнини, да тонизираме тялото и да укрепнем нашето здраве.\nAеробна програма за отслабване, стягане и оформяне на мускулатурата, при която се използва специална Степ платформа. Използват се движения, съставени от аеробни модели от класическата Аеробика, които се изпълняват със слизане и качване върху степ-платформата с ниска или висока интензивност на натоварване, в различни Степ хореографии.\nЗа цялостното оформяне на тялото в Step Workout тренировката също се включват и упражнения с гирички/ластици/топки за натоварване мускулите на ръцете, гърдите, гърба, както и корема.\nС предварителна резервация!\nмагията покорила цял свят, вече е и в България,само и единствено в залите на Play Sport Center. Jumping Fitness класовете са уникални по своята същност. Те са съвкупност от динамични, аеробни упражнения, различни комбинации от базови стъпки, които се изпълняват на професионални трамплини."Jumping Fitness" тренира не само кардио респираторната система,чувството за баланс и координацията, но също укрепва и активизира двигателната система и мускулатурата на цялото тяло,с акцент на коремните мускули.\nStand Up- Гимнастика за нашите деца.\nВсеки родител, избрал да доведе детето си при нас, ще получи информация за моментното физическо състояние на детето чрез изследване на стойката и мускулатурата. Провеждането на заниманията става под ръководството на магистър по кинезитерапия и рехабилитация. Mоже да заповядате за БЕЗПЛАТНО обследване за налияие на гръбначни изкривявания и неправилна стойка след предварително записване на тел: 0888839214 / Ели\nТанцувайте с нас и се включете в новите групи за деца и възрастни на Клуб за изкуства "Терпсихора" . Класически балет, съвременен и характерен танц. Откриване на сезон 2018/2019! Понеделник, сряда и петък в Play Sport Cener.\nЗа повече информация – Борислава Тодорова 0876190817 / 0879662012\nMодерно бойно изкуство, съчетаващо историята на традиционните корейски стилове, с последните научни изследвания в областта на биомеханиката и спортните науки. Подходящо за всякакви възрасти, то е идеален спорт за Вашето дете, като ще развие не само атлетизма му, но и ще го кали в дух на уважение и упоритост. А защо не и да го направи следващия Олимпийски шампион на България? Провеждаме тренировки за начинаещи и напреднали, със състезателна насоченост и с фокус върху философията на Таекуондо Таекуондо, но най-вече - тренировки, които дават емоция, стойност и отношение за цял живот! Вторник и Четвъртък от 18:00ч.\nВСЯКА ПЪРВА ТРЕНИРОВКА Е БЕЗПЛАТНА !!!\nКомбинирана Гимнастика и Пилатес\nМили дами, живота и след 40+ не спира. Той продължава и от нас зависи да го направим по ведър и приятен.\nНие Ви предлагаме "Комбинирана Гимнастика & Пилатес"\nВторник и Четвъртък от 17:00\nСъбота 10:00 Цена:10лв\nНяма сложни движения, нито сложни хореографии, не ви е нужен партньор за танци, нито предварителна подготовка. Нужно ви е само добро настроение. Зумба е за всички, които искат да отслабват, да се забавляват, да се отърсят от стреса на ежедневието и да се заредят с позитивна енергия. Спортът натоварва равномерно цялото тяло, като най-голямо напрежение пада върху бедрата, ханша, коремните мускули и талията. научи повече\nПрактикувани от дълбока древност, ориенталските танци са известни с благотворното си въздействие върху тялото и психиката на жената. Когато танцуваме ориенталски танци използваме всички мускулни групи. С тяхна помощ стягаме бедрата, седалището и корема, тонизираме ръцете и гърба, оформяме талията. Походката става изправена и грациозна, а плавните движения придават гъвкавост и мекота, подчертавайки красивите извивки на дамската фигура.\nЗа да практикуваме ориенталски танци не е нужно да притежаваме определени физически характеристики. Това е танц, в който се цени индивидуалната красота на всяка дама, без значение размера и формата на фигурата й. Ориенталските танци ни учат да приемаме и обичаме себе си, като не се опитваме да се вместим в стереотипите за красота на нашето съвремие, дефинирани от сантиметри и килограми.\nОсвен естетичния и терапевтичен ефект, които имат върху нас, те са повод да се срещнем с нови приятели и една различна и интересна култура.\nС магията на ориенталския танц ще ви запознае Виолета Вълчева .\nРазработена е специална методика, по която се работи с децата от Айкидо школа Чоуа. Целта на тези групи е да се обърне внимание на децата жадни за движение, да се обогати тяхната физическа култура и да се запознаят с начина за поведение в зала по бойни изкуства, като се докоснат до специфичната атмосфера и дисциплина.\nЗалата по бойни изкуства има свои характерни особенсоти, престоя там е свързан със сериозна дисцилина, усърдие, упоритост. Детето трябва да привикне към атмосферата, която се крепи на дисциплината и уважението.\nМного специалисти препоръчват този вид тренировка при травми и болки в гърба, наднормено тегло, рехабилитация след операция, след спортни травми, липса на енергичност и много други. Тренировката прилича на танц, тъй като стъпките се наслагват и след комбнирането им в края на основната част се получава един блок от стъпки, подреден в хореография, под звуците на денс музика или подбрани хаус ритъм. Продължителността средно на една тренировка е между 45-60 минути. При нея могат да се изгорят средно около 1000 калории. Всеки делничен ден от 19:00ч. и Събота от 18:00ч. Понеделник, сряда и петък от 11:00ч\nЗаниманията не са подходящи за бременни и наскоро раждали !!!